[{"text_idx": "#000001", "text": "La migrantoj estas ekskluditaj el la planoj pri vakcinado kontrau\u0306 la Kovim-19"}, {"text_idx": "#000002", "text": "La epidemio ec\u0302 pli igas la migrantojn vundeblaj."}, {"text_idx": "#000003", "text": "Okaze de la Internacia tago de la migrantoj, la \"Monda Organizaj\u0302o pri Sano\" (MOS) kaj la \"Internacia Organizo por la Migradoj\" (IOM) denuncas iliajn ekskludojn el la vakcinaj planoj en multaj landoj."}, {"text_idx": "#000004", "text": "Aliro al vakcinado estas blokita en 45 landoj"}, {"text_idx": "#000005", "text": "\u00ab Lau\u0306 nia analizo pri 180 landoj, en almenau\u0306 45 landoj la migrantoj en neregula situacio ne povas akiri la e-Kovimatestilon, kaj en 46 la akireblo ne klaras \u00bb, eksplikas Jacqueline Weekers, direktorino de la fako pri sano c\u0302e la IOM."}, {"text_idx": "#000006", "text": "\u00ab La justa akiro al la sanservoj plu estas nesufic\u0302a ; stigmatizado kaj diskriminacio kontrau\u0306 la migrantoj plivastig\u0302as \u2013 kiel montris raportaj\u0302oj post la malkovro de la varianto Omicron \u00bb, s\u0302i aldonas."}, {"text_idx": "#000007", "text": "Pro la nombro de migrantoj en la mondo sen vakcinado, la epidemio dau\u0306ros. Tion asertas Santino Severoni, la direktoro de la programo \u00ab Migrado kaj Sano c\u0302e la MOS \u00bb, kiu faris taksadon."}, {"text_idx": "#000008", "text": "\u00ab Hodiau\u0306, unu persono el tridek estas migranto, unu persono el nau\u0306dek kvin estas trudita delokito \u00bb, li eksplikas. \u00ab Alidirite, ni maltrankvilig\u0302as, c\u0302ar ni taksis g\u0302is miliardo la nombron de personoj, kiuj ne havas aliron al sansistemo : migrantoj, rifug\u0302intoj, neregulaj migrantoj kaj internaj delokitoj \u00bb."}, {"text_idx": "#000009", "text": "Ambau\u0306 organizaj\u0302oj alvokas la landojn, ke ili forlasu la barilojn administraciajn, log\u0302istikajn, geografiajn, kulturajn, lingvajn kaj financajn, kiuj ekskludas la migrantojn el la vakcinado."}, {"text_idx": "#000014", "text": "En Brazilo, la mastrumado de la Kovim-19 estas kore de la raporto de enket-komisiono malkas\u0302ita merkredon 20an de oktobro. G\u0302i kulpigas la prezidenton Jair Bolsonaro pro lia politiko jug\u0302ita nerespondeca dum la sanitara krizo."}, {"text_idx": "#000015", "text": "Nerespondeca sanitara politiko, kriminalaj mankoj, suspektoj de koruptado... en Brazilo, la kulpeco de la prezidento Jair Bolsonaro estas kore de la parlamenta enketo koncerne la mastrumadon de la Kovim-19. Kun 60 000 mortoj, temas pri la plej funebrigita lando en la mondo post Usono. Efektive, la brazila prezidento c\u0302iam neis la gravecon de la pandemio."}, {"text_idx": "#000016", "text": "\u00ab La pandemio vere finig\u0302as, tion montras la nombroj. Efektive, ni havas nun etan kreskig\u0302on, kion ili nomas reapereto. Tio povas okazi, tamen impeto al vakcino ne estas pravigita \u00bb, asertis Jair Bolsonaro en decembro 2020."}, {"text_idx": "#000017", "text": "Li estas akuzata pri 11 krimoj, inter kiuj krimo kontrau\u0306 publika sano, genocido de indig\u0302enoj (poste nuligita ndt), c\u0302arlatanismo kaj krimo kontrau\u0306 la Homaro. La parlamenta enket-komisiono ankau\u0306 riproc\u0302as lin, ke li subtenis la hospitalan grupon Prevent Senior, suspektata pri enkonduko de eksperimentoj malkas\u0302e de la pacientoj per kuracado je hidroksiklorokino, kaj ke g\u0302i minimumigis la nombron de mortoj ligitaj al la Kovim-19."}, {"text_idx": "#000018", "text": "Kvankam la komisiono ne havas juran potencon, la Internacia punkortumo siaflanke havus la rimedon persekuti Jair Bolsonaro pro krimo kontrau\u0306 la Homaro."}, {"text_idx": "#000019", "text": "Amazonio: \u00abNi bezonas helpon !\u00bb: la sincera krio de la indig\u0302enoj fronte al la kronvirusa krizo"}, {"text_idx": "#000020", "text": "Libertarianismo : pri la maltrankviliga politika influado de la usonaj kontrau\u0306vakcinuloj"}, {"text_idx": "#000021", "text": "Defendante la individuajn liberecojn, la kontrau\u0306vakcina movado s\u0302ang\u0302is sian karakteron kaj logas la usonan dekstrularon. La magazino Newsweek maltrankvilig\u0302as pro la konsekvencoj por la publika sano de la arang\u0302oj deciditaj tiujn lastajn monatojn fare de pluraj konservativaj S\u0302tatoj ."}, {"text_idx": "#000022", "text": "Kien iros la movado kontrau\u0306 la vakcino en Usono ? La 15an de oktobro, Newsweek afis\u0302as desegnaj\u0302on frontpag\u0302e, kiu reprezentas bruligitan mapon pri vakcinado. Evidentas, ke la movado ricevas sukceson : nun preskau\u0306 22% el la Usonanoj sin deklaras \u00ab kontrau\u0306vakcinuloj \u00bb, lau\u0306 studaj\u0302o kondukita de pluraj usonaj universitatoj, kaj citita de la semajna magazino."}, {"text_idx": "#000023", "text": "Kvankam la movado estis longtempe la afero de membroj de religiaj sektoj kaj de \u00ab kelkaj maldekstraj aktivuloj, kiuj serc\u0302as eksplikon pri la kreskanta nombro de kazoj de au\u0306tismo \u00bb, plej alarma estas, ke g\u0302i farig\u0302is libertarianisma fenomeno, kiu vastigas sian politikan influadon, \u00ab c\u0302efe c\u0302e la dekstrularo \u00bb, analizas Newsweek."}, {"text_idx": "#000024", "text": "Dum la lasta 9a de septembro, la usona prezidento Joe Biden anoncis serion de vakcinaj devigoj kontrau\u0306 la Kovim-19 koncerne preskau\u0306 100 milionojn da Usonanoj \u2013 inter kiuj la sanprofesiuloj dungitaj en federalaj establaj\u0302oj kaj en la entreprenoj je pli ol 100 salajruloj -, starig\u0302is en kelkaj konservativaj S\u0302tatoj, opoziciaj iniciativoj, kiuj denuncis \u00ab ofendon al la individua libereco \u00bb, ."}, {"text_idx": "#000025", "text": "C\u0302u reintensig\u0302o de la mumpso kaj variolo ?"}, {"text_idx": "#000026", "text": "La 11an de oktobro, Teksaso tiel malpermesis la vakcinajn devigojn en la entreprenoj. En Minesoto, la konservativa grupo \"Action 4 Liberty\" admonis respublikan kandidaton c\u0302e posteno de guberniestro, kiu rifuzis subskribi g\u0302ian alvokon pri rifuzo de la vakcinaj devigoj."}, {"text_idx": "#000027", "text": "Ec\u0302 pli maltrankvila, lastan someron la sanservoj de Teneso ordonis c\u0302esigi \u00ab agojn pri anticipaj atentigoj koncerne la kutimajn vakcinojn \u00bb, raportas la magazino."}, {"text_idx": "#000028", "text": "En Usono, la devigoj pri vakcinado, kiuj okazas precipe kiam la gepatroj deziras enskribig\u0302i siajn gefilojn en varbejojn au\u0306 lernejojn, estis g\u0302is antau\u0306nelonge \u00ab relative malmulte kontestitaj \u00bb memorigas tamen Newsweek."}, {"text_idx": "#000029", "text": "La 50 usonaj S\u0302tatoj adoptis tiajn devigojn, ec\u0302 se 44 el ili permesas nesubmetig\u0302on pro religiaj kialoj au\u0306 \u00ab personaj konvinkoj \u00bb."}, {"text_idx": "#000030", "text": "La semajna magazino ankau\u0306 diskonigas la zorgojn de pluraj medicinaj spertuloj, kiuj timas, ke tiuj iniciativoj deciditaj de kelkaj konservativaj S\u0302tatoj povus \u00ab ne nur paralizi la klopodojn faritajn por elradiki la Kovim-19 \u00bb, sed ankau\u0306 estigi \u00ab reintensig\u0302on de malsanoj delonge venkitaj, kiel mumpso, koklus\u0302o kaj variolo \u00bb."}, {"text_idx": "#000031", "text": "La germana ekstremdekstro estas plivigligitaj de la manifestacioj kontrau\u0306 la sanitaraj striktigoj"}, {"text_idx": "#000033", "text": "En raporto nomata \u00ab duobla dozo de neegaleco : la farmaciaj societoj kaj la krizo de vakcinoj kontrau\u0306 la Kovim-19 \u00bb, la NRO asertas, ke plejparte inter ili ne prioritatigas la plej malric\u0302ajn landojn."}, {"text_idx": "#000034", "text": "Tiu publikigaj\u0302o intervenas, dum monda pintkunveno pri la vakcinoj estas antau\u0306vidita venontan merkredon. La usona prezidento Joe Biden promesis anoncon pri pliaj engag\u0302ig\u0302oj por la vakcinoj de la malplej evoluigaj landoj."}, {"text_idx": "#000035", "text": "\u00ab Vakcini la tutan mondon estas la sola vojo por eliri el la krizo. Ni devus saluti kiel heroojn tiujn entreprenojn, kiuj kreis tiujn vakcinojn tiel rapide \u00bb, deklaris la g\u0302enerala sekretariino de Amnestio, Agne\u0300s Callamard. \u00ab Anstatau\u0306 tio, por ilia honto kaj nia kolektiva c\u0302agreno, la intenca blokado de la transdonado de scioj fare de la farmacia industrio kaj g\u0302iaj klopodoj favore al la ric\u0302aj landoj kau\u0306zis tute prognozeblan kaj tute detruigan mankon de vakcinoj por multaj aliaj \u00bb."}, {"text_idx": "#000036", "text": "La NRO analizis la politikon de AstraZeneca, Pfizer, BioNTech, Moderna, Johnson & Johnson kaj Novavax - kies vakcino ne ankorau\u0306 estis aprobita \u2013 koncerne la homajn rajtojn, la prezojn, la intelektan proprieton, la dividon de scioj kaj teknologio, atribuon de dozoj kaj travideblecon. G\u0302i konkludis, ke \u00ab je diversaj gradoj, la ses disvolvintoj de la vakcinoj ne respektis siajn respondecojn koncerne homajn rajtojn \u00bb."}, {"text_idx": "#000037", "text": "0,3 % el c\u0302iuj dozoj estis atribuitaj al malric\u0302aj landoj"}, {"text_idx": "#000038", "text": "El 5,76 miliardoj da dozoj injektitaj, nur 0,3 % okazis en la landoj je \u00ab malfortaj \u00bb enspezoj, 79% estis atribuitaj al landoj je \u00ab averag\u0302aj-superaj \u00bb kaj \u00ab altaj \u00bb enspezoj, substrekas la NRO."}, {"text_idx": "#000039", "text": "Pfizer, BioNTech kaj Moderna eltiros profitojn, kiuj atingos sumon de 130 miliardoj da dolaroj antau\u0306 la fino de la jaro 2022, lau\u0306 Amnestio, lau\u0306 kiu, \u00ab la profitoj neniam devus superi la vivojn \u00bb."}, {"text_idx": "#000040", "text": "La NRO alvokas entreprenojn kaj registarojn \u00ab s\u0302ang\u0302i sian politikon \u00bb por liveri du miliardojn da vakcinoj al la landoj je malaltaj kaj averag\u0302aj enspezoj."}, {"text_idx": "#000041", "text": "Monda Ekonomia Forumo: la sud-afrika prezidento forte kritikas la ric\u0302ajn landojn, kiuj akaparas la vakcinojn kontrau\u0306 la Covid-19"}, {"text_idx": "#000043", "text": "Blaise Droz estas j\u0302urnalisto c\u0302e la \u00ab Journal du Jura \u00bb. Li interparolis kun du prizorgantoj de la liberecana kooperativo \u00abEspace Noir\u00bb (\u00ab Nigra lokalo \u00bb), fondita en St-Imier (Svislando) en 1986, inter kiuj la simbola reprezentanto Michel Ne\u0301mitz, 62-jara. Jen la konstato de la j\u0302urnalisto : \u00ab Ilia celo estas senhierarkia socio. Tio tute ne ekskludas ekzistadon de socia organizo, kiu kurag\u0302igas la respondecon de c\u0302iu \u00bb."}, {"text_idx": "#000044", "text": "En St-Imier (Svislando), anarkiista lulilo de post 1872, la prizorganto de la kooperativo Nigra lokalo ne obeas la politikulojn, sed au\u0306skultas la sciencistojn."}, {"text_idx": "#000045", "text": "Kion faras anarkiisto fronte al la pandemio ?"}, {"text_idx": "#000046", "text": "C\u0302u li emas surstratig\u0302i por kontrau\u0306i la surhavon de masko au\u0306 la vakcinan pasporton ?"}, {"text_idx": "#000047", "text": "\u00ab Mi ricevis vakcinon de antau\u0306 pluraj semajnoj \u00bb, anoncas Michel Ne\u0301mitz."}, {"text_idx": "#000048", "text": "C\u0302u pro obeemo au\u0306 pro konvinko ?"}, {"text_idx": "#000049", "text": "\u00ab Tion mi faris senhezite, ne c\u0302ar la politikistoj petas tion de mi, sed c\u0302ar rekomendas al mi ja sciencistoj \u00bb, mencias la anarkiisto, aldonante pri la franca prezidento Emmanuel Macron, ke \u00ab metodoj tro au\u0306toritataj estas kontrau\u0306-efikaj \u00bb."}, {"text_idx": "#000050", "text": "\u00ab Mi fidas la konsilojn de la scienca komunumo \u00bb, dau\u0306rigas Michel Ne\u0301mitz promesante, ke li neniam parolas en trinkejo c\u0302irkau\u0306 tablo kvazau\u0306 li estus epidemiologiisto..."}, {"text_idx": "#000051", "text": "Ne ribelo ? \u00ab La anarkiistaj medioj montras komprenemon kaj volemon, kiam grava socia problemo okazas \u00bb, asertas Michel Ne\u0301mitz."}, {"text_idx": "#000052", "text": "Kvankam li opinias \u00ab kompreninda \u00bb, ke oni respektu la personajn interesojn de c\u0302iu, evitante kiel eble la truddevigojn, la anarkiisto de St-Imier opinias \u00ab necese \u00bb respekti \u00ab la regulojn, kiuj estas justaj, cele al protektado de la tuta komunumo \u00bb."}, {"text_idx": "#000053", "text": "Nocio de \u00ab egoo \u00bb"}, {"text_idx": "#000054", "text": "Ankau\u0306 vakcinita, lia amiko Axl Van der Beken, 26-jara, ne diras ion alian : \u00ab La libereco ne povas manifestig\u0302i sen respondeco \u00bb, li diras. Lau\u0306 li, tiuj, kiuj manifestacias kontrau\u0306 la sanitaraj arang\u0302oj nur defendas nocion de \u00ab egoo \u00bb, kaj ne havas universalan mondkoncepton."}, {"text_idx": "#000055", "text": "\u00ab Se ni akceptas evidentajn truddevigojn fronte al tiu pandemio, tio ne estas pro timo por ni mem, sed pro la volo akiri rimedojn, kiuj ebligos eliri tiun situacion kiel eble plej rapide, kun plej malmulte da homaj damag\u0302oj \u00bb, opinias Axl Van der Beken."}, {"text_idx": "#000056", "text": "Tiuj paroloj de anarkiistoj okazas en la urbo, kie Mih\u0302ail Bakounin fondis en 1872 la kontrau\u0306-au\u0306toritatan Internacion, kiu estas la fondinta evento de anarkiismo, kaj kie la rusa teoriulo, kiu kontrau\u0306is la germanan socialiston kaj komuniston Karl Marx, havas straton je sia nomo de post 2017."}, {"text_idx": "#000057", "text": "Gvadelupo : la selekto de la pacientoj trafitaj de la Kovim-19 por akcepto en intensflego okazas nun ekde 50-jarag\u0302a"}, {"text_idx": "#000058", "text": "Usono : radio-parolisto, kiu kontrau\u0306is vakcinon, estas trafita de la Kovim-19, kaj s\u0302ang\u0302as sian opinion"}, {"text_idx": "#000059", "text": "G\u0302is nun, malpli ol 2% el la afrika log\u0302antaro estas plene vakcinitaj, lau\u0306 la Monda Organizaj\u0302o pri Sano (MOS)."}, {"text_idx": "#000060", "text": "NROj denuncas la eksportadon de vakcinoj kontrau\u0306 la Kovim-19 de Sud-Afriko al la \u00ab ric\u0302aj \u00bb Eu\u0306ropo kaj Usono, dum malpli ol 2% el la 1,3 miliardo da Afrikanoj estas g\u0302is nun vakcinitaj."}, {"text_idx": "#000062", "text": "Dozoj de la usona entrepreno estas kunmetitaj kaj enskatoligitaj en Sud-Afriko fare de la farmacia giganto Aspen en Gqeberha (eksa Port Elizabeth), sude de la lando. \u00ab Milionoj da dozoj \u00bb da vakcinoj kontrau\u0306 la Kovim estas produktitaj en tiu unua uzino situanta en Afriko. Mardon 17an de au\u0306gusto, pluraj NROj raportis en komunikaj\u0302o, ke de marto, tiu produktado estas eksportitaj al Eu\u0306ropo kaj Usono."}, {"text_idx": "#000063", "text": "\u00ab La estroj de la farmaciaj entreprenoj kaptas la okazon por enkasigi monon, ignorante la mortintojn en Afriko \u00bb, asertas Mohga Kamal-Yanni de la People's Vaccine Alliance citita en la komunikaj\u0302o. La prioritato estas sisteme donita \u00ab al la Eu\u0306ropanoj kaj Nord-amerikanoj malprofite al la Afrikanoj \u00bb, emfazas la doktoro Matthew Kavanagh, kiu laboras en la Instituto pri sanrajto c\u0302e la Usona Universitato de Georgetown."}, {"text_idx": "#000064", "text": "Sud-Afriko estis la c\u0302efrolulo en la lukto por provizora c\u0302esigo de la Intelekta propraj\u0302o de la vakcinoj kontrau\u0306 la Kovim, kaj surloka produktado de vakcinoj je kiel eble malplej alta kosto."}, {"text_idx": "#000065", "text": "G\u0302ia prezidento Cyril Ramaphosa plurfoje denuncis publike la neegalecon en la aliro al la dozoj, precipe por la afrikaj landoj."}, {"text_idx": "#000066", "text": "Substrekante \u00ab gravan etapon \u00bb en la historio de Afriko, Aspen anoncis fine de julio la liveron de la unuaj dozoj fabrikitaj surloke. La entrepreno antau\u0306e anoncis en komunikaj\u0302o, ke vakcinoj estos ankau\u0306 liveritaj al EU \u00ab kaj al aliaj fremdaj merkatoj \u00bb."}, {"text_idx": "#000067", "text": "G\u0302is nun, malpli ol 2% el la afrika log\u0302antaro estas plene vakcinitaj, lau\u0306 la Monda Organizaj\u0302o pri Sano (MOS). Afriko enkalkulas pli ol 7,3 milionojn da kazoj kaj 185 000 mortintojn."}, {"text_idx": "#000068", "text": "Antiloj estas trafitaj de senprecedenca epidemia ondo de Kovim-19 en Francio. La sanservoj estas tiel supers\u0302utitaj, ke la selekto de pacientoj estas nun realaj\u0302o, kun kriza ag\u0302o, kiu estis malaltigita al 50-jarag\u0302a."}, {"text_idx": "#000069", "text": "Kun incidenco de preskau\u0306 2 000 kazoj por 100 000 log\u0302antoj, la kvara ondo de epidemio Kovim-19, imputata al la tre kontag\u0302a varianto Delta, atingas kulminon en Antiloj. La konsekvenco estas, ke la sanservoj kaj la malsanulejoj estas saturitaj, supers\u0302utitaj."}, {"text_idx": "#000070", "text": "La situacio estas tiel kriza, ke la selekto de la pacientoj c\u0302e la eniro, kaj c\u0302efe c\u0302e akcepto en intensflega fako farig\u0302is realaj\u0302o. De post lundo, tiu selekto okazas ekde 50-jarag\u0302a, raportas pluraj sanprofesiuloj senditaj el la metropola teritorio kiel helpantoj. Konfirmas tion hospitala informfonto."}, {"text_idx": "#000071", "text": "\u00ab La homoj mortas en la koridoroj \u00bb"}, {"text_idx": "#000072", "text": "Tio estas la kazo de tiuj du flegistinoj de la hospitalo de Dunkirko, kiuj alvenis Gvadelupen pasintsemajne. Ili atestas pri la ekstrema malfacileco de sia laboro en la malsanulejo de Pointe-a\u0300-Pitre kaj pri la efektivigo de la selekto : \u00ab La masanuloj ag\u0302aj pli ol 50 jaroj kaj tiuj pli junaj, kiuj suferas pri almenau\u0306 unu kunmalsano ne plus estas intubitaj... La homa morteco estos grandega malgrau\u0306 c\u0302iuj bonaj intencoj. Tagon post tago ni konscias, ke la situacio estas katastrofa ! La homoj mortas en la koridoro pro manko de loko \u00bb."}, {"text_idx": "#000073", "text": "Tri tagojn antau\u0306en, tiu fatala sojlo estis la ag\u0302o de 60-jara. Tiu ag\u0302o jam s\u0302ajnis malmulte alta por efektivigi tian selekton. Neniam la metropolo spertis tian situacion ec\u0302 dum la kulmino de la pandemio."}, {"text_idx": "#000074", "text": "Alia atesto, tiu de flegistino de Be\u0301thunes, ankau\u0306 sendita surloken kaj kolektita de j\u0302urnalistoj de l\u2019E\u0301cho de la Lys, raportas same : \u00ab Hodiau\u0306, se vi estas malpli ol 50-jara, vi povas esti rifuzita en intensflego. Plian fojon, ni malprogresas. Se vi estas pli ol 50-jara, vi bedau\u0306rinde ne ricevas la flegadon, kion vi povus atendi \u00bb. Kaj ankau\u0306 s\u0302i denuncas \u00ab katastrofan situacion \u00bb."}, {"text_idx": "#000075", "text": "Memorige, la vakcina protektado en Antiloj estas trioble malsupera ol tiu de la metropola teritorio."}, {"text_idx": "#000076", "text": "En video-mesag\u0302o dedic\u0302ita al la log\u0302antoj de Latin-Ameriko, Francisko instigis ricevi vakcinon kontrau\u0306 la kronviruso : simpla gesto sed profunda por pli bona estonteco. La episkopoj de la sudo kaj nordo de la kontinento subtenas la Papon : ni respondecu pri la komuna havaj\u0302o, c\u0302ar ni estas tutmonda familio."}, {"text_idx": "#000077", "text": "Vakcinig\u0302i estas simpla maniero promocii la komunan havaj\u0302on, kaj interflegi nin reciproke, aparte por la plej vundeblaj."}, {"text_idx": "#000078", "text": "Japanio : eksplodo de kazoj de Kovim-19, la Olimpikoj sub urg\u0302a stato"}, {"text_idx": "#000079", "text": "Tokio ne vere interesig\u0302as pri la Olimpikoj. Tiujn lastajn tagojn, Japanio spertis maltrankvilegan nombron de infektado per la Kovim-19. Nur vendrede, pli ol 3 300 personoj estis testitaj pozitive en la c\u0302efurbo, 10 000 landnivele tagon antau\u0306e. Tiuj niveloj neniam estis antau\u0306e atingitaj. La urg\u0302a stato estas plidau\u0306rigita kaj plivastigita al la granda c\u0302irkau\u0306aj\u0302o de la gastiganta urbo."}, {"text_idx": "#000080", "text": "\u00ab La homoj volas c\u0302esigon de tiuj Olimpikoj, c\u0302ar c\u0302iuj c\u0302i urg\u0302aj statoj s\u0302ajnas plenaj je maltau\u0306geco kaj maljusteco. Ili fundamente kontrau\u0306as la akcepton de la Olimpikoj. S\u0302ajnas al ili, ke tio okazas malprofite al la popolo \u00bb, eksplikas C\u0302ing Li Tor surloka j\u0302urnalisto, kiu raportas pri la Olimpikoj."}, {"text_idx": "#000081", "text": "Siaflanke, la Internacia Olimpika Komitato (IOK) sin defendas, ke g\u0302i kontribuis al plivastig\u0302o de la viruso. Lau\u0306 la organizantoj, la sanitara protektado c\u0302irkau\u0306 la ludoj estas efika. Malgrau\u0306 c\u0302io, kelkaj japanaj fervoruloj, forpus\u0302itaj ekster la stadionoj, plu entuziasmig\u0302as."}, {"text_idx": "#000082", "text": "\u00ab Kvankam ni spertas urg\u0302an staton, esti la gastiga urbo de la Olimpikoj estas evento, kiu okazas nur unu fojon en la vivo, do ni volas travivi tion \u00bb, atestas viro."}, {"text_idx": "#000083", "text": "Tiu evento finfine estos multekosta por la japanoj. Tokio 2020 estas ekde nun la plej multekostaj Olimpikoj el la historio : 15,5 miliardoj da dolaroj. Koncerne la atenditan enspezon, g\u0302i estos ege malpli alte ol antau\u0306vidite, pro la konsekvencoj de la foresto de publiko."}, {"text_idx": "#000084", "text": "Dum la afrika kontinento frontas viglegan ondon de Kovim-19 (covid-19), uganda ministro, Chris Baryomunsi, denuncas en la j\u0302urnalo The Guardian la mankon de solidareco de Okcidento."}, {"text_idx": "#000085", "text": "Kontrau\u0306 la tutmondaj pandemioj, la okcidentaj rimedoj estas rezervitaj al la okcidentuloj. En januaro, Cyril Ramaphosa, sud-afrika prezidento de la Afrika Unio (AU) starig\u0302is kontrau\u0306 la \u00ab vakcina naciismo \u00bb de la ric\u0302aj landoj. Kelkajn monatojn poste, dimanc\u0302on 11an de julio, la uganda ministro pri Telekomunikado, la epidemiologiisto Chris Baryomunsi siavice kritikis la okcidentan egoismon en la brita j\u0302urnalo The Guardian :"}, {"text_idx": "#000086", "text": "\u00ab Ni havas la monon, sed ne povas akiri vakcinojn, tutsimple. Ni ne povas kalkuli je la okcidenta mondo, kiu koncentrig\u0302as al sia propra log\u0302antaro \u00bb."}, {"text_idx": "#000087", "text": "La problemo estas, ke Afriko, kiu estis relative domag\u0302ita de la unuaj ondoj de Kovim-19, draste mankas nun pri artefaritaj ventoliloj, litoj, kaj c\u0302efe vakcinoj. La c\u0302eesto de la kontag\u0302a varianto Delta sur sia teritorio estigis gravan ondon de infektadoj kaj mortoj."}, {"text_idx": "#000088", "text": "Ekzistas \u00ab reapero de la viruso en 16 afrikaj landoj \u00bb (interalie en Demokrata Respubliko Kongo, Ugando, Sud-Afriko), kaj almenau\u0306 \u00ab 251 000 novaj kazoj estis censitaj en dau\u0306ro de semajno \u00bb, alarmas The Guardian. Sume, la pandemio s\u0302ajne kau\u0306zis la morton de 151 000 personoj sur la kontinento, sed tiu nombro \u2013 same kiel tiu de la novaj infektadoj \u2013 estas tre subtaksita pro la statistikaj mankoj."}, {"text_idx": "#000089", "text": "Koncerne la iniciativon Covax, la programo de la Monda Organizaj\u0302o pri Sano (MOS), kiu celas disdividon de la vakcinaj dozoj, g\u0302i estas malsukceso : nur 26 milionoj da dozoj estis disdonitaj pere de tiu ilo (Sume 70 milionoj), por 1,3 miliardoj da log\u0302antoj. Fine, nur 1% el la Afrikanoj profitis unuan dozon."}, {"text_idx": "#000090", "text": "C\u0302u tia scenaro estis prognozebla ? En januaro, la S\u0302tatestroj de Okcidenta Afriko, kunigita okaze de pintkunveno tamen engag\u0302ig\u0302is lukti \u00ab kontrau\u0306 la viruso de neegalecoj \u00bb."}, {"text_idx": "#000091", "text": "Covid-19 : la fondaj\u0302o Greta Thunberg pagos 100 000 eu\u0306rojn por ke la malric\u0302aj landoj havu aliron al vakcinoj"}, {"text_idx": "#000092", "text": "\u00abLa internacia komunumo faru pli por solvi la tragedion, kiun reprezentas la vakcina malegaleco\u00bb, opiniis la aktivulino por la klimato."}, {"text_idx": "#000093", "text": "La fondaj\u0302o Greta Thunberg pagos 100 000 eu\u0306rojn al la sistemo de disdonado de vakcinoj kontrau\u0306 la Covid-19 (Kovim-19 en la Esperanta lingvo) nomata Covax."}, {"text_idx": "#000094", "text": "La sumo, kio estos pagita al la fondaj\u0302o de la Monda Organizaj\u0302o pri Sano (MOS) celos \u00abac\u0302eti vakcinojn kontrau\u0306 la Kovim-19, kadre de la monda strebo al justa aliro al la vakcinoj por la plej vundeblaj personoj\u00bb, anoncis la instituto, lundon 19an de aprilo."}, {"text_idx": "#000095", "text": "\u00abLa internacia komunumo faru pli por solvi la tragedion, kiun reprezentas la vakcina malegaleco\u00bb, opiniis la junulino, dum gazetkunveno kun la g\u0302enerala direktoro Tedros Adhanom Ghebreyesus. \u00abNi havas disponeblajn rimedojn por alg\u0302ustigi la enorman malekvilibron, kiu tutmonde ekzistas hodiau\u0306 en la lukto kontrau\u0306 la Kovim-19. Same kiel en la lukto kontrau\u0306 la klimata s\u0302ang\u0302ig\u0302o, ni unue helpu la plej vundeblajn\u00bb, substrekis Greta Thunberg."}, {"text_idx": "#000096", "text": "Greta Thunberg ne deziras \u00abvakcinan strikon\u00bb"}, {"text_idx": "#000097", "text": "La junulino farig\u0302is simbolo en la lukto kontrau\u0306 la klimata s\u0302ang\u0302ig\u0302o, post kiam s\u0302i tutsola okazigis strikmovadon en la lernejoj por denunci tion, kion s\u0302i rigardas kiel neagadon de la S\u0302tatoj. S\u0302i tamen ne rekomendas al la junuloj fari la samon por devigi sian registaron disdividi la vakcinojn kun la plej malric\u0302aj. \u00abTio estus eraro peti individuajn agojn (...), kaj instigi ilin ne vakcinig\u0302i sendus malbonan mesag\u0302on\u00bb, substrekis la junulino."}, {"text_idx": "#000098", "text": "Nun, la sistemo Covax malfacile funkcias, interalie c\u0302ar Barato blokis la eksportojn de la vakcino \"AstraZeneca\" fabrikita sur sia teritorio, sed ankau\u0306 c\u0302ar la ric\u0302aj landoj preferas provizi sin rekte, prefere al uzado de la sistemo Covax."}, {"text_idx": "#000099", "text": "Irano: la kinisto G\u0302afar Panahi, kiu komencis malsatstrikon, estis liberigita kontrau\u0306 kau\u0306cio, post sep monatoj da malliberejo\nMilito en Ukrainio: rusia misilo frapas log\u0302konstruaj\u0302on en Kramatorsko: almenau\u0306 du homoj mortis, kaj multaj civiluloj plu estas sub la ruinaj\u0302oj\nLa Premio Olof Palme 2023 estas atribuita al c\u0302ampioninoj pri Homaj rajtoj en Ukrainio, Turkio kaj Irano\nLa jaro 2022 finig\u0302is per pli ol 1 000 politikaj malliberuloj en la kubaj karceroj\nIsraelo-Palestino: Lau\u0306 la ambasadorino de Palestino en Francio, \u00ab Kiam Benjamin Netanjahu konsentos pri dus\u0302tata solvo \u00bb, ni c\u0302eestos por fari pacon \u00bb"}, {"text_idx": "#000101", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000102", "text": "Voir le profil de neniammilitointerni sur le portail Overblog"}]